દરમિયાનમાં સામેથી આવી રહેલી સ્વિફ્ટ કાર સાથે આ ટેન્કર અથડાતાં આખી સ્વિફ્ટ કાર ધડાકાભેર ટેન્કર નીચે ઘૂસી ગઇ હતી. કારમાં બેઠેલ તમામ વ્યકિતઓ કારમાં દબાઇ જતાં તેઓના ઘટનાસ્થળે જ મોત નીપજ્યા હતા. અકસ્માતને લઇને હાઇવે પરનો ટ્રાફિક જામ થઇ ગયો હતો. ઘટનાની જાણ ધોલેરા પોલીસને થતાં પોલીસે તાત્કાલિક ઘટનાસ્થળે પહોંચી જઇને તમામ મૃતકોની લાશોને બહાર કાઢવાની તજવીજ હાથ ધરી હતી. પોલીસના જણાવ્યા મુજબ હાલના તબક્કે અકસ્માતનો ભોગ બનેલા મૃતકો કેટલા છે અને તેઓ કયાંના રહેવાસી છે તે કહેવું મુશ્કેલ છે. તેમની વિગતો મેળવવામાં આવી રહી છે.